**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1.** **Անհրաժեշտությունը**

Նախագծի ընդունումը պայմանավորված է ՀՀ կառավարության և ՎԶՄԲ «Համայնքների գյուղատնտեսական ռեսուրսների կառավարման և մրցունակության երկրորդ» վարկային ծրագրի պատշաճ իրականացումն ապահովելու անհրաժեշտությամբ:

**2. Ընթացիկ իրավիճակը և խնդիրները**

«Կառավարության կառուցվածքի և գործունեության մասին» օրենքում փոփոխություններ և լրացումներ կատարելու մասին» ՀՀ օրենքի, Գյուղատնտեսության զարգացման հիմնադրամը լուծարելու վերաբերյալ Երևան քաղաքի ընդհանուր իրավասության դատարանի 2019 թվականի փետրվարի 26-ի վճռի, ՀՀ կառավարության 2018 թվականի դեկտեմբերի 13-ի «Հայաստանի Հանրապետության ֆինանսների նախարարության «Արտասահմանյան ֆինանսական ծրագրերի կառավարման կենտրոն» պետական հիմնարկի գործունեությունը դադարեցնելու և Հայաստանի Հանրապետության կառավարության 2011 թվականի մայիսի 5-ի N 562-Ն որոշումն ուժը կորցրած ճանաչելու մասին» N 1427-Ն, ՀՀ կառավարության 2019 թվականի մարտի 21-ի «Հայաստանի Հանրապետության կառավարության 2017 թվականի մարտի 9-ի N 243-Ա որոշման մեջ փոփոխություն կատարելու մասին» N 283–Ա որոշումների ընդունմամբ պայմանավորված Հա­յաս­տանի Հանրապետության և Վերակառուցման և զարգացման միջազգային բանկի միջև 2014 թվականի օգոստոսի 6-ին թվագրված վարկային համաձայնագրում (վարկ ՀՄ. 8374-AM), ֆինանսավորման համաձայնագրերում (փոխառություն ՀՄ. 5504-AM և 5505-AM) կատարված փոփոխությունների արդյունքում սույն ծրագրերի իրականացումը ամբողջությամբ վերապահվել է Հայաստանի Հանրապետության էկոնոմիկայի նա­խա­րա­րու­թյանը, այդ թվում նաև ֆիդուցիար հատվածը:

Համաձայն ՀՀ կառավարության 2018 թվականի հունիսի 15-ի N 706-Ն որոշման 2-րդ կետի՝ Հայաստանի Հանրապետության օրենսդրության համաձայն գանձապետական համակարգում ներառված իրավաբանական անձանց, ինչպես նաև օտարերկրյա պետությունների և միջազգային վարկատու կազմակերպությունների կողմից Հայաստանի Հանրապետությանը տրամադրվող վարկային և դրամաշնորհային միջոցներ շրջանառող ծրագրի իրականացման գրասենյակների (անկախ դրանց կազմակերպաիրավական տեսակից) հաշիվներից կատարվող վճարումների նկատմամբ 2019 թվականի հունվարի 1-ից իրականացվում է նախնական հսկողություն, ինչն էլ ենթադրում է՝ «Համայնքների գյուղատնտեսական ռեսուրսների կառավարման և մրցունակության երկրորդ» վարկային ծրագրի գործառնական ծախսերի Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման հավելվածներում համապատասխան տնտեսագիտական դասակարգման հոդվածներով ներկայացում:

«Հայաստաի Հանրապետության 2019 թվականի բյուջեի մասին» ՀՀ օրենքով թիվ 1086 ծրագրի «Համայնքների գյուղատնտեսական ռեսուրսների կառավարման և մրցունակության երկրորդ ծրագրի համակարգում և ղեկավարում» թիվ 11001 միջոցառման շրջանակներում նախատեսվում է իրականացնել 1,696,241.2 հազար ՀՀ դրամի ծախսեր, որտեղ ըստ տնտեսագիտական դասակարգման 4861-«Այլ ծախսեր» հոդվածով նախատեսված հատկացումների մեջ ներառվել են արոտավայրերի ջրարբիացման, խմոցների կառուցման և այլ շինարարական աշխատանքների իրականացման և գյուղատնտեսական տեխնիկայի ձեռքբերման նպատակով նախատեսված ծախսերը: «Համայնքների գյուղատնտեսական ռեսուրսների կառավարման և մրցունակության երկրորդ ծրագրի շրջանակներում տրանսֆերտների տրամադրում գյուղական ենթակառուցվածքների վերականգնման և/կամ զարգացման նպատակներով» թիվ 12001 միջոցառման շրջանակներում նախատեսված գումարը կազմում է 151,000.0 հազար ՀՀ դրամ: Վերաբաշխման արդյունքում ընթացիկ ծախսերի գծով տարեկան հատկացումները կնվազեն 894,782․7 հազար ՀՀ դրամով, նույն գումարի չափով կավելանան կապիտալ ծախսերի գծով տարեկան հատկացումները, մասնավորապես 5112-«Շենքերի և շինությունների շինարարություն» հոդվածով հատկացումները նախատեսվում են ավելացնել 466,678.8 հազար ՀՀ դրամով, 5129-«Այլ մեքենաներ և սարքավորումներ» հոդվածով հատկացումները կավելանան 414,050.0 հազար ՀՀ դրամով, 5122-«Վարչական սարքավորումներ» հոդվածով՝ 1,950.0 հազար ՀՀ դրամով: Ըստ տնտեսագիտական դասակարգման համապատասխան հոդվածների են վերաբաշխվել նաև ծրագրի իրականացման համար նախատեսված պահպանման ծախսերը:

Ծրագրի շրջանակներում իրականացված որոշ մրցույթների իրականացման ժամկետների փոփոխման հետևանքով և գնումների պլանների վերանայման արդյունքում, անհրաժեշտություն է առաջացել իրականացնել միջեռամսյակային վերաբաշխում: Մասնավորապես, «Կոնցեռն Էներգոմաշ» ՓԲԸ-ի կողմից մատակարարվել են լաբորատոր սարքավորումներ, ընդհանուր՝ 33,835,800 ՀՀ դրամ արժողությամբ, մինչդեռ բյուջեով վճարումը նախատեսված է եղել իրականացնել 2019թ.-ի չորրորդ եռամսյակում, ինչպես նաև նախատեսվում է ձեռք բերել վարչական սարքավորումներ աշխատակազմի բնականոն աշխատանքն ապահովելու համար:

**3. Կարգավորման նպատակը և բնույթը**

Կարգավորման նպատակը ՀԳՌԿՄ 2 ծրագրի կատարման բնականոն ընթացքի և ՀՀ կառավարության 2018 թվականի հունիսի 15-ի N 706-Ն որոշման համաձայն բյուջեների կատարման կարգի պահպանման ապահովումն է:

**4. Նախագծի մշակման գործընթացում ներգրավված ինստիտուտները և անձիք**

Նախագծի մշակումը իրականացրել է ՀՀ էկոնոմիկայի նախարարության գյուղատնտեսական ծրագրերի իրականացման վարչությունը։

**5. Ակնկալվող արդյունքը**

Որոշման նախագծի ընդունումով հնարավորություն կընձեռնվի ապահովել ՀԳՌԿՄ 2 ծրագրի շարունակականությունը, ֆինանսական պարտավորությունների (աշխատողների աշխատավարձեր, մատուցված ծառայությունների և մատակարարված ապրանքների դիմաց վճարումներ, շինարարական և նախագծային աշխատանքներ և պայմանագրային այլ պարտավորություններ) կատարումն ու ծրագրի ոչ ֆինանսական արդյունքային ցուցանիշների կատարողականների ապահովում:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԿԱՄ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ**

ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և /կամ լրացումներ կատարելու անհրաժեշտություն չի առաջանում։

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ և ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ԲԱՑԱԿԱՅՈՒԹՅԱՆ ՄԱՍԻՆ**

ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների ավելացում կամ նվազեցում չի սպասվում: